ddrg/super_eurlex huggingface dataset:
Komission direktiivi 89/219/ETY, annettu 7 päivänä maaliskuuta 1989, direktiivin 77/338/ETY 14 artiklan 1 kohdan d alakohdan soveltamisalasta vapautettaessa tietty lopullinen tavaran maahantuonti arvonlisäverosta annetun neuvoston direktiivin 83/181/ETY muuttamisesta yhdistetyn nimikkeistön käyttöönoton huomioon ottamiseksi



Virallinen lehti nro L 092 , 05/04/1989 s. 0013 - 0014

Suomenk. erityispainos Alue 9 Nide 2 s. 0011

Ruotsink. erityispainos Alue 9 Nide 2 s. 0011



KOMISSION DIREKTIIVI, annettu 7 päivänä maaliskuuta 1989, direktiivin 77/338/ETY 14 artiklan 1 kohdan d alakohdan soveltamisalasta vapautettaessa tietty lopullinen tavaran maahantuonti arvonlisäverosta annetun neuvoston direktiivin 83/181/ETY muuttamisesta yhdistetyn nimikkeistön käyttöönoton huomioon ottamiseksi (89/219/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(), sellaisena kuin se on viimeksi muutettuna asetuksella (ETY) N:o 20/89(), ja erityisesti sen 15 artiklan, sekä katsoo, että neuvoston direktiivin 83/181/ETY(), sellaisena kuin se on viimeksi muutettuna direktiivillä 88/331/ETY(), liitteessä lueteltujen tavaroiden luokitus perustuu tulliyhteistyöneuvoston nimikkeistön käyttöön, tulliyhteistyöneuvosto hyväksyi kansainvälisen yleissopimuksen harmonoidusta tavarankuvaus- ja koodausjärjestelmästä (jäljempänä `HS`); neuvosto hyväksyi tämän yleissopimuksen päätöksellä 87/369/ETY(), ja sitä on sovellettu 1 päivästä tammikuuta 1988; tämän johdosta on laadittu yhdistetty nimikkeistö HS-järjestelmän täytäntöönpanemiseksi Euroopan talousyhteisössä; näin ollen direktiivin 83/181/ETY 1 artiklan 2 kohdan d alakohdassa ja liitteessä esiintyvien viittausten olisi perustuttava mainittuun yhdistettyyn nimikkeistöön, ja edellä tarkoitetun direktiivin 83/181/ETY mukautus yhdistettyyn nimikkeistöön on näin ollen yksinkertainen tekninen mukautus, joka ei aiheuta muutoksia mainitussa direktiivissä säädettyjen vapautusten soveltamisalassa, ON ANTANUT TÄMÄN DIREKTIIVIN: 1 artikla Muutetaan direktiivi 83/181/ETY seuraavasti: 1. Korvataan 1 artiklan 2 kohdan d alakohdan viittaus yhteisen tullitariffin nimikkeisiin 22.03 22.09 viittauksella CN-koodeihin 2203 2208. 2. Korvataan liitteen teksti tämän direktiivin liitteen tekstillä. 2 artikla Jäsenvaltioiden on saatettava tämän direktiivin noudattamisen edellyttämät toimenpiteet voimaan viimeistään 1 päivänä heinäkuuta 1989. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 7 päivänä maaliskuuta 1989. Komission puolesta Christiane SCRIVENER Komission jäsen () EYVL N:o L 256, 7.9.1987, s. 1 () EYVL N:o L 4, 6.1.1989, s. 19 () EYVL N:o L 105, 23.4.1983, s. 38 () EYVL N:o L 151, 17.6.1988, s. 79 () EYVL N:o L 198, 20.7.1987, s. 1 LIITE "LIITE >TAULUKON PAIKKA> "
Neuvoston direktiivi 89/393/ETY, annettu 14 päivänä kesäkuuta 1989, elintarvikkeissa sallittuja emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä annetun direktiivin 74/329/ETY muuttamisesta viidennen kerran



Virallinen lehti nro L 186 , 30/06/1989 s. 0013 - 0013

Suomenk. erityispainos Alue 13 Nide 19 s. 0046

Ruotsink. erityispainos Alue 13 Nide 19 s. 0046



NEUVOSTON DIREKTIIVI, annettu 14 päivänä kesäkuuta 1989, elintarvikkeissa sallittuja emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä annetun direktiivin 74/329/ETY muuttamisesta viidennen kerran (89/393/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että direktiivi 74/329/ETY(4), sellaisena kuin se on viimeksi muutettuna direktiivillä 86/102/ETY(5), sisältää luettelon emulgointi-, stabilointi-, sakeuttamis- ja hyytelöimisaineista, joita jäsenvaltiot voivat sallia käytettäviksi elintarvikkeissa, direktiivin 74/329/ETY liitteessä II ilmaistaan niiden aineiden nimet, joita jäsenvaltiot voivat väliaikaisesti sallia käytettäväksi elintarvikkeissa; tämän poikkeuksen voimassaoloaika päättyi 31 päivänä joulukuuta 1988, neuvosto antoi elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 direktiivin 89/107/ETY(6), edellä mainitun direktiivin 3 artiklan mukaisesti neuvosto antaa perustamissopimuksen 100 a artiklassa määrättyä menettelyä noudattaen laaja-alaisen direktiivin, joka sisältää tarvittaessa sekä positiiviluettelon sallituista aineista että edellytykset aineiden käytölle, ja ei ole kuitenkaan mahdollista välittömästi antaa kaikkia kyseisiä aineita koskevia säännöksiä; direktiivin 74/329/ETY liitteen II voimassaoloaikaa tulisi sen vuoksi jatkaa toistaiseksi, ON ANTANUT TÄMÄN DIREKTIIVIN: 1 artikla Korvataan direktiivin 74/329/ETY 3 artiklan 1 kohdan ensimmäinen alakohta seuraavasti: "1 Poiketen siitä, mitä 2 artiklan 1 kohdassa säädetään, jäsenvaltiot voivat sallia 31 päivään joulukuuta 1991 asti liitteessä II lueteltujen aineiden käytön elintarvikkeisiin." 2 artikla Edellä 1 artikla tulee voimaan 1 päivänä tammikuuta 1989. 3 artikla Tämä direktiivi on osoitettu kaikille jäsenvaltioille. Tehty Luxemburgissa 14 päivänä kesäkuuta 1989. Neuvoston puolesta Puheenjohtaja P. SOLBES (1) EYVL N:o C 214, 16.8.1988, s. 14 (2) EYVL N:o C 47, 20.2.1989, s. 80 ja EYVL N:o C 158, (3) EYVL N:o C 337, 31.12.1988, s. 5 (4) EYVL N:o L 189, 12.7.1974, s. 1 (5) EYVL N:o L 88, 3.4.1986, s. 40 (6) EYVL N:o L 40, 11.2.1989, s. 27
Neuvoston direktiivi 89/366/ETY, annettu 30 päivänä toukokuuta 1989, siemenperunoiden pitämisestä kaupan annetun direktiivin 66/403/ETY muuttamisesta



Virallinen lehti nro L 159 , 10/06/1989 s. 0059 - 0059

Suomenk. erityispainos Alue 3 Nide 29 s. 0123

Ruotsink. erityispainos Alue 3 Nide 29 s. 0123



NEUVOSTON DIREKTIIVI, annettu 30 päivänä toukokuuta 1989, siemenperunoiden pitämisestä kaupan annetun direktiivin 66/403/ETY muuttamisesta (89/366/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että direktiivin 66/403/ETY(3), sellaisena kuin se on viimeksi muutettuna direktiivillä 88/380/ETY(4), 13 artiklan 2 kohdassa säädetään, että jäsenvaltioille voidaan antaa lupa, siemenperunoiden pitämiseksi kaupan koko alueellaan tai osalla siitä, toteuttaa direktiivin liitteessä I määrättyjä toimenpiteitä tiukempia toimenpiteitä määritettyjä viruksia vastaan, joita näillä alueilla ei esiinny tai jotka vaikuttavat erityisen haitallisilta näiden alueiden viljelyksille, tämän säännöksen soveltamisalaa olisi laajennettava virusten lisäksi muihin haitallisiin organismeihin, direktiivin 66/403/ETY 15 artiklan 2 kohdassa säädetään myös, että periaatteessa tietyistä päivämääristä alkaen jäsenvaltiot eivät enää voi itse todeta kolmansissa maissa korjattujen siemenperunoiden vastaavuutta yhteisössä korjattujen ja tämän direktiivin säännösten mukaisten siemenperunoiden kanssa, kuitenkin yhteisön vastaavuustoteamukseen tähtäävän työn oltua vielä kesken kaikkien asianomaisten kolmansien maiden osalta mainitun direktiivin 15 artiklan 2 a kohdassa annetaan jäsenvaltioille lupa pidentää 31 päivään maaliskuuta 1988 jo tehtyjen vastaavuustoteamusten voimassaoloaikaa tiettyjen maiden osalta, joita yhteisön toteamukset eivät koskeneet, ja kyseistä työtä ei vieläkään ole saatu päätökseen, joten olisi vahvistettava toinen päivämäärä, ON ANTANUT TÄMÄN DIREKTIIVIN: 1 artikla Muutetaan direktiivi 66/403/ETY seuraavasti: 1) Korvataan 13 artiklan 2 kohdan ensimmäinen virke seuraavasti: "Komissio antaa luvan 19 artiklassa säädettyä menettelyä noudattaen, siemenperunoiden pitämiseksi kaupan yhden tai useamman jäsenvaltion koko alueella tai osalla siitä, toteuttaa direktiivin liitteessä I ja II määrättyjä toimenpiteitä tiukempia toimenpiteitä haitallisia organismeja vastaan, joita näillä alueilla ei esiinny tai jotka vaikuttavat erityisen haitallisilta näiden alueiden viljelyksille." 2) Korvataan 15 artiklan 2 a kohdassa päivämäärä "31 päivänä maaliskuuta 1988" päivämäärällä "31 päivänä maaliskuuta 1989". 2 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä toukokuuta 1989. Neuvoston puolesta Puheenjohtaja C. ROMERO HERRERA (1) EYVL N:o L 79, 30.3.1989, s. 6 (2) Lausunto on annettu 26 päivänä toukokuuta 1989 (3) EYVL N:o 125, 11.7.1966, s. 2320/66 (4) EYVL N:o L 187, 16.7.1988, s. 31
Neuvoston direktiivi 89/365/ETY, annettu 30 päivänä toukokuuta 1989, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY muuttamisesta



Virallinen lehti nro L 159 , 10/06/1989 s. 0058 - 0058

Suomenk. erityispainos Alue 3 Nide 29 s. 0122

Ruotsink. erityispainos Alue 3 Nide 29 s. 0122



NEUVOSTON DIREKTIIVI, annettu 30 päivänä toukokuuta 1989, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY muuttamisesta (89/365/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(1), sellaisena kuin se on viimeksi muutettuna direktiivillä 87/477/ETY(2), ja erityisesti sen 6 artiklan 3 kohdan, ottaa huomioon komission ehdotuksen, sekä katsoo, että direktiivin 79/117/ETY liitettä on jatkuvasti mukautettava tieteellisen ja teknisen tietämyksen kehityksen huomioon ottamiseksi, direktiivillä 86/355/ETY(3), jolla muutetaan direktiivin 79/117/ETY liitettä, kiellettiin etyleenioksidin kaupan pitäminen ja käyttö torjunta-aineena, noudattaen tiettyjä tilapäisiä kansallisia poikkeuksia tietyille vähemmän tärkeille hyödykkeille, joiden käsittelyssä on erityisesti tarpeen käyttää etyleenioksidia, kunnes muita käsittelymenetelmiä on käytettävissä, näiden poikkeusten voimassaolo päättyy 31 päivänä joulukuuta 1989, komissio on edelleen tarkastellut mahdollisuuksia kehittää hyväksyttäviä vaihtoehtoisia käsittelymenetelmiä etyleenioksidin korvaamiseksi; tässä tarkastelussa on ilmennyt, että tällä hetkellä sellaista vaihtoehtoista käsittelymenetelmää ei ole yleisesti käytettävissä näiden kahden poikkeuksen osalta, ja sen vuoksi on tarpeen pidentää näiden kahden poikkeuksen voimassaoloaikaa, ON ANTANUT TÄMÄN DIREKTIIVIN: 1 artikla Muutetaan direktiivin 79/117/ETY liitettä seuraavasti: Korvataan C osassa "Etyleenioksidi", oikeanpuolisen sarakkeen viimeinen virke seuraavasti: "Poikkeukset, joita tarkoitetaan a, d ja e alakohdassa, päättyvät viimeistään 31 päivänä joulukuuta 1989 sekä b ja c alakohdassa tarkoitetut poikkeukset viimeistään 31 päivänä joulukuuta 1990." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1989. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä toukokuuta 1989. Neuvoston puolesta Puheenjohtaja C. ROMERO HERRERA (1) EYVL N:o L 33, 8.2.1979, s. 36 (2) EYVL N:o L 273, 26.9.1987, s. 40 (3) EYVL N:o L 212, 2.8.1986, s. 33
Neuvoston direktiivi 89/360/ETY, annettu 30 päivänä toukokuuta 1989, direktiivin 64/432/ETY muuttamisesta hallinnollisten alueiden ja tietyntyyppisiä sikoja koskevan luomistaudin serologisen tutkimuksen lopettamisen osalta



Virallinen lehti nro L 153 , 06/06/1989 s. 0029 - 0029

Suomenk. erityispainos Alue 3 Nide 29 s. 0106

Ruotsink. erityispainos Alue 3 Nide 29 s. 0106



NEUVOSTON DIREKTIIVI, annettu 30 päivänä toukokuuta 1989, direktiivin 64/432/ETY muuttamisesta hallinnollisten alueiden ja tietyntyyppisiä sikoja koskevan luomistaudin serologisen tutkimuksen lopettamisen osalta (89/360/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetussa neuvoston direktiivissä 64/432/ETY(2), sellaisena kuin se on viimeksi muutettuna direktiivillä 88/406/ETY(3), osaa jäsenvaltion alueesta on kuvattu käsitteellä alue, hallintoyksiköiden alalla tehdyn muutoksen vuoksi olisi Alankomaiden sallittava käyttää tätä yksikköä yhteisön sisäisessä kaupassa, ja koska tautitapaukset ovat tuotantorakenteen muutoksiin liittyen vähentyneet, on tarpeen olla alistamatta enää yhteisön sisäiseen kauppaan tarkoitettuja tietyntyyppisiä sikoja serologisille tutkimuksille, ON ANTANUT TÄMÄN DIREKTIIVIN: 1 artikla Muutetaan direktiiviä 64/432/ETY seuraavasti: 1 Korvataan 2 artiklan o kohdan seitsemännessä luetelmakohdassa termi "provincie" termillä "RVV-Kring". 2 Korvataan 3 artiklan 4 kohdassa sanat "kuin yli 25 kiloa painavista sioista" sanoilla "kuin yli neljän kuukauden ikäisistä jalostussioista". 3 Korvataan liitteessä F olevan mallin III alaviite 6 seuraavasti: "Seroagglutinaatio- ja komplementtifiksaatioreaktiotutkimuksia sovelletaan vain yli neljän kuukauden ikäisiin jalostussikoihin". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä lokakuuta 1989. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä toukokuuta 1989. Neuvoston puolesta Puheenjohtaja C. ROMERO HERRERA (1) EYVL N:o C 96, 17.4.1989 (2) EYVL N:o 121, 29.7.1964, s. 1977/64 (3) EYVL N:o L 194, 22.7.1988, s. 1
Neuvoston direktiivi 89/344/ETY, annettu 3 päivänä toukokuuta 1989, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta yhdeksännen kerran



Virallinen lehti nro L 142 , 25/05/1989 s. 0019 - 0019

Suomenk. erityispainos Alue 13 Nide 19 s. 0017

Ruotsink. erityispainos Alue 13 Nide 19 s. 0017



NEUVOSTON DIREKTIIVI, annettu 3 päivänä toukokuuta 1989, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta yhdeksännen kerran (89/344/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että Espanjan ja Portugalin liittymisasiakirjan mukaan Espanjan kuningaskunta saa edelleen 31 päivään joulukuuta 1987 asti pitää kaupan "familiar a la taza-" ja "a la taza" -tyyppisiä tuotteita kotimaassaan suklaan nimikkeellä, direktiivin 73/241/ETY(3), sellaisena kuin se on viimeksi liittymisasiakirjalla muutettuna, liitteessä I ei määritellä tällaista suklaata, joka sisältää jauhoja tai tärkkelystä ja on tarkoitettu käytettäväksi keittämisen jälkeen, ja tilanne voisi johtaa siihen, että tämän tuotteen myynti kielletään, mikä ei ole suotavaa; sen vuoksi direktiiviä 73/241/ETY tulisi muuttaa, ON ANTANUT TÄMÄN DIREKTIIVIN: 1 artikla Lisätään direktiivin 73/241/ETY 14 artiklan 2 kohtaan seuraava: "g) joilla sallitaan markkinoida nimityksillä "chocolate familiar a la taza" ja "chocolate a la taza" vehnäjauhoja tai tärkkelystä sisältävää suklaata, joka on tarkoitettu käytettäväksi maidon kanssa keittämisen jälkeen ja jota ei ole määritelty liitteessä I." 2 artikla Jäsenvaltioiden on tarvittaessa muutettava kansallinen lainsäädäntönsä tämän direktiivin mukaiseksi 1 päivästä tammikuuta 1988 alkaen. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 3 päivänä toukokuuta 1989. Neuvoston puolesta Puheenjohtaja P. SOLBES (1) EYVL N:o C 290, 14.11.1988, s. 137; EYVL N:o C 96, 17.4.1989 (2) EYVL N:o C 80, 28.3.1988, s. 4 (3) EYVL N:o L 228, 16.8.1973, s. 23
Komission direktiivi 89/451/ETY, annettu 17 päivänä heinäkuuta 1989, maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/728/ETY mukauttamisesta tekniikan kehitykseen kolmannen kerran



Virallinen lehti nro L 216 , 27/07/1989 s. 0075 - 0075

Suomenk. erityispainos Alue 13 Nide 19 s. 0058

Ruotsink. erityispainos Alue 13 Nide 19 s. 0058



KOMISSION DIREKTIIVI, annettu 17 päivänä heinäkuuta 1989, maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 77/728/ETY mukauttamisesta tekniikan kehitykseen kolmannen kerran (89/451/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä marraskuuta 1977 annetun neuvoston direktiivin 77/728/ ETY(1), sellaisena kuin se on viimeksi muutettuna direktiivillä 88/379/ETY(2), ja erityisesti sen 11 artiklan, sekä katsoo, että direktiivin 77/728/ETY liitteessä II on tiettyjen valmisteiden ja erityisesti lyijyä sisältävien maalien ja lakkojen merkintöjä koskevia erityisiä määräyksiä; direktiivin 86/508/ETY(3) 2 artiklassa säädetään lyijypitoisuuden raja-arvon tarkistamisesta viimeistään 31 päivänä joulukuuta 1988, ja että näin ollen on suotavaa tarkistaa direktiivin 77/728/ETY liitteessä II olevassa 1 kohdassa vahvistettua lukuarvoa, ja tässä direktiivissä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 77/728/ETY seuraavasti: korvataan liitteessä II olevassa 1 kohdassa lukuarvo 0,25 prosenttia arvolla 0,15 prosenttia, muun tekstin säilyessä ennallaan. 2 artikla Jäsenvaltioiden on 15 päivään huhtikuuta 1990 mennessä annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. Niiden on sovellettava näitä säännöksiä viimeistään 15 päivästä lokakuuta 1990. 3 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä heinäkuuta 1989. Komission puolesta Martin BANGEMANN Varapuheenjohtaja (1) EYVL N:o L 303, 28.11.1977, s. 23 (2) EYVL N:o L 187, 16.7.1988, s. 14 (3) EYVL N:o L 295, 18.10.1986, s. 31
Neuvoston direktiivi 89/679/ETY, annettu 21 päivänä joulukuuta 1989, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY muuttamisesta viidennen kerran



Virallinen lehti nro L 398 , 30/12/1989 s. 0025 - 0025

Suomenk. erityispainos Alue 13 Nide 19 s. 0123

Ruotsink. erityispainos Alue 13 Nide 19 s. 0123



NEUVOSTON DIREKTIIVI, annettu 21 päivänä joulukuuta 1989, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY muuttamisesta viidennen kerran (89/679/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon (3), sekä katsoo, että direktiivissä 76/768/ETY(4), sellaisena kuin se on viimeksi muutettuna direktiivillä 88/667/ETY(5), vahvistetaan direktiivissä säädettyjen teknisten vaatimusten mukauttamiseksi tekniikan kehitykseen menettely, jolla saadaan aikaan jäsenvaltioiden ja komission välinen tiivis yhteistyö kosmeettisia valmisteita koskevien kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevässä komiteassa, ja liitteiden III VII osalta komiteaa koskevaa menettelyä sovelletaan 31 päivään joulukuuta 1988 asti; menettelyn voimassaoloaikaa tulisi jatkaa toistaiseksi, ON ANTANUT TÄMÄN DIREKTIIVIN: 1 artikla Poistetaan direktiivin 76/768/ETY 8 artiklan 2 kohdan toinen alakohta. 2 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä joulukuuta 1989. Neuvoston puolesta Puheenjohtaja E. CRESSON (1) EYVL N:o C 214, 16.8.1988, s. 16 (2) EYVL N:o C 47, 27.2.1989, s. 81 ja EYVL N:o C 256, 9.10.1989, s. 68 (3) EYVL N:o C 56, 6.3.1989, s. 1 (4) EYVL N:o L 262, 27.9.1976, s. 169 (5) EYVL N:o L 382, 21.12.1988, s. 46